CK-STEC เซ็นรับงานรถไฟฟ้าสายสีส้ม จำนวน 3 สัญญา
CK-STEC เซ็นสัญญากับรฟม.รับงานโครงการรถไฟฟ้าสายสีส้ม (ตะวันออก) จำนวน 3 สัญญา
9 ก.พ. 2560

บริษัท ช.การช่าง จำกัด (มหาชน) หรือ CK ระบุว่า กิจการร่วมค้า ซีเคเอสที ซึ่งประกอบด้วย บมจ.ช.การช่าง (CK) และบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ได้ลงนามเป็นผู้รับจ้างในสัญญางานโครงการรถไฟฟ้าสายสีส้ม (ตะวันออก) กับการรถไฟฟ้าขนส่งมวลชนแห่งประเทศไทย (รฟม.) จำนวน 3 สัญญา ได้แก่
สัญญาที่ 1 งานก่อสร้างใต้ดิน ช่วงศูนย์วัฒนธรรมแห่งประเทศไทย-รามคำแหง 12 มูลค่าสัญญาทั้งสิ้น  20,633 ล้านบาท (รวมภาษีมูลค่าเพิ่ม) มีระยะเวลาแล้วเสร็จ ประมาณ 1,980 วัน
สัญญาที่ 2 งานก่อสร้างใต้ดิน ช่วงรามคำแหง 12-หัวหมาก มูลค่าสัญญาทั้งสิ้น  21,507 ล้านบาท (รวมภาษีมูลค่าเพิ่ม) ระยะเวลาแล้วเสร็จประมาณ 1,980 วัน
สัญญาที่ 5 งานก่อสร้างศูนย์ซ่อมบำรุงและอาคารจอดรถ มูลค่าสัญญาทั้งสิ้น  4,831.24 ล้านบาท (รวมภาษีมูลค่าเพิ่ม) ระยะเวลาแล้วเสร็จประมาณ 1,980 วัน